КIуэкIуэ Юрий: Къэбэрдей-Балъкъэрым и унафэщIхэм я мурадщ спортым зегъэужьыным гулъытэ хэха хуащIыну
Республикэм и Iэтащхьэм и къалэнхэр пIалъэкIэ зыгъэзащIэ КIуэкIуэ Юрий «Зэкъуэтыныгъэ» спорт клубым апхуэдэу щыжиIащ, Iэпщэрыбанэ зауэмкIэ спортым и мастерхэм удостоверенэхэр щаритыжым.
КъБР-м щыIэ МВД-м и СОБР-м и офицерхэу, дунейпсо чемпионхэу Мырзэкъан Азэмэтрэ Беслъэней Нурмухьэмэдрэ «СпортымкIэ дунейпсо класс зиIэ мастер», абыхэм я гъэсакIуэхэм «Урысейм щIыхь зиIэ и тренер» цIэхэр фIащащ.
КIуэкIуэ Юрий къыхигъэщхьэхукIащ боксер цIэрыIуэ, СССР-м спортымкIэ щIыхь зиIэ и мастер Амщыкъуэ Чэрим зэфIэкIышхуэ зыбгъэдэлъ спортсменхэр гъэсэнымкIэ, щIэблэр физкультурэмрэ спортымрэ дегъэхьэхынымкIэ куэд зэрилэжьар.
КъБР-м и Iэтащхьэмрэ Правительствэмрэ
я пресс-IуэхущIапIэ.
